

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 751/2017** **ΑΔΑ: 6ΓΤΡΩΨΑ-8ΡΑ**

**ΘΕΜΑ:** **«Επί αιτήσεως του Βασιλείου Γκαρτζώνη για παράταση προθεσμίας**

**περαίωσης του έργου «Κατασκευή πεζοδρομίου και χώρου**

**στάθμευσης έμπροσθεν του Μουσικού Σχολείου»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 10Ο έκτακτο  θέμα της ημερήσιας διάταξης «Επί αιτήσεως του Βασιλείου Γκαρτζώνη για παράταση προθεσμίας περαίωσης του έργου «Κατασκευή πεζοδρομίου και χώρου στάθμευσης έμπροσθεν του Μουσικού Σχολείου» έθεσε υπόψη του Συμβουλίου την από 49446/2017 αίτηση του αναδόχου του παραπάνω έργου με την οποία ζητά παράταση περαίωσης του έργου έως 31-1-2018.

Στη συνέχεια διαβάστηκε η τεχνική έκθεση, στην οποία αναφέρεται:

Στις 2-10-2015 υπογράφηκε σύμβαση για την κατασκευή του έργου **«Κατασκευή πεζοδρομίου και χώρου στάθμευσης έμπροσθεν του Μουσικού Σχολείου»** μεταξύ του Δημάρχου Δήμου Αρταίων κ. Χρήστο Τσιρογιάννη και του κ. Γκαρτζώνη Βασιλείου εκπροσώπου της αναδόχου εταιρείας «Β. Γκαρτζώνης & ΣΙΑ Ε.Ε.». Σύμφωνα με αυτή το έργο θα έπρεπε να περατωθεί σε πέντε μήνες ήτοι την 2/5/2017.

Με την αριθ, 50/16 απόφαση του Δήμου Αρταίων δόθηκε παράταση προθεσμίας μέχρι 2/4/2016.

Με την αριθ, 178/16 απόφαση του Δήμου Αρταίων δόθηκε παράταση προθεσμίας μέχρι 2/6/2016

Με την αριθ, 244/16 απόφαση του Δήμου Αρταίων δόθηκε παράταση προθεσμίας μέχρι 31/7/2016

Με την αριθ, 350/16 απόφαση του Δήμου Αρταίων δόθηκε παράταση προθεσμίας μέχρι 31/9/17

Με την αριθ, 609/17 απόφαση του Δήμου Αρταίων δόθηκε παράταση προθεσμίας μέχρι 31/11/17

Οι εργασίες που έχουν εκτελεσθεί μέχρι σήμερα αντιστοιχούν στο 90% περίπου του συνόλου των προς εκτέλεση εργασιών.

Λόγω της παράτασης της αρδευτικής περιόδου 2017 η στάθμη των υδάτων στο αποστραγγιστικό αυλάκι που έγινε η διαπλάτυνση της γέφυρας ήταν υψηλή και αυτό εμπόδιζε τη συνέχιση των εργασιών. Η παράταση ζητείται για να εκτελεστεί η ασφαλτόστρωση που είναι η μοναδική εναπομείνασα εργασία για την ολοκλήρωση του έργου

Κατόπιν των ανωτέρω εισηγούμεθα να δοθεί παράταση έως στις 31-1-2018 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 Ν.1418/84, Π.Δ.609/85, Π.Δ. 171/87, την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Αποδέχεται το αίτημα του Βασιλείου Γκαρτζώνη εκπροσώπου της αναδόχου εταιρείας «Β. Γκαρτζώνης & ΣΙΑ Ε.Ε.» αναδόχου του έργου «Κατασκευή πεζοδρομίου και χώρου στάθμευσης έμπροσθεν του Μουσικού Σχολείου» και εγκρίνει την  παράταση της συμβατικής προθεσμίας περαίωσης του ανωτέρω έργου έως στις 31-1-2018, για τους λόγους που αναφέρονται στην εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 751/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*