

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 750/2017** **ΑΔΑ: ΩΚ4ΥΩΨΑ-Β6Υ**

**ΘΕΜΑ:** **«Διάλυση της από 8-9-2015 σύμβασης της μελέτης «Τροποποίηση**

**Μελέτη στεγάστρων στην πλατεία Εθνικής Αντίστασης και στην**

**πλατεία Μονοπωλείου (από alfa Bank έως εκκλησία Κασσοπίτρας)»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 9Ο έκτακτο  θέμα της ημερήσιας διάταξης «Διάλυση της από 8-9-2015 σύμβασης της μελέτης «Τροποποίηση Μελέτη στεγάστρων στην πλατεία Εθνικής Αντίστασης και στην πλατεία Μονοπωλείου (από alfa Bank έως εκκλησία Κασσοπίτρας)» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο, έθεσε υπόψη του συμβουλίου τα εξής:

***ΓΕΝΙΚΑ***

Με την από αρ. πρωτ. 30023/8-9-2015 σύμβαση, ανατέθηκε στην μελετήτρια Μαστοράκη Πολυξένη η εκπόνηση της μελέτης με τίτλο "Μελέτη στεγάστρων στην πλατεία Εθνικής Αντίστασης και στην πλατεία Μονοπωλείου (από Alpha bank έως εκκλησία Κασσοπίτρας)".

Η μελέτη εκπονήθηκε εμπρόθεσμα, σύμφωνα με τις ισχύουσες προδιαγραφές και τα προβλεπόμενα από τη σύμβαση και υποβλήθηκε στις 6-11-2015.

Με το αρ. πρωτ. 2856/26-1-2016 έγγραφο της ΤΥΔ υποβλήθηκε η μελέτη στο Συμβούλιο Αρχιτεκτονικής Περιφέρειας Ηπείρου Π.Ε. Άρτας.

Με την αρ. πρωτ. οικ279/24-5-2016 απόφαση του Συμβουλίου Αρχιτεκτονικής Περιφέρειας Ηπείρου Π.Ε. Άρτας μας επιστράφηκε η μελέτη προκειμένου να προσκομίσουμε συμπληρωματικά στοιχεία.

Με το αρ. πρωτ. 15951/31-5-2016 έγγραφο της ΤΥΔ ζητήθηκε από την μελετήτρια τα συμπληρωματικά στοιχεία.

Με τα αρ. πρωτ. 17066/21-6-2016 και 21147/5-7-2016 έγγραφα της ΤΥΔ έγινε η επανυποβολή της μελέτης στο Συμβούλιο Αρχιτεκτονικής Περιφέρειας Ηπείρου Π.Ε. Άρτας.

Με την αρ. πρωτ. οικ312/7-7-2016 απόφαση του γνωμοδότησε αρνητικά για τη μελέτη.

***ΕΙΣΗΓΗΣΗ***

Λόγω της μη θετικής γνωμοδότησης της μελέτης από το Συμβούλιο Αρχιτεκτονικής Περιφέρειας Ηπείρου Π.Ε. Άρτας, η Υπηρεσία μας δεν προέβη στην έγκριση της μελέτης. Στη συνέχεια το Δημοτικό Συμβούλιο αποφάσισε μετά τα ανωτέρω να προχωρήσει σε προμήθεια για την τοποθέτηση ομπρελών στις πλατείες, μη πακτωμένες όπως προβλέπεται στην αρ. 361/2015 Κανονιστική Διάταξη.

Μετά τα ανωτέρω εισηγούμαστε, πάντα σύμφωνα με το άρθρο 34 του Ν.3316/2005, τη διάλυση της εν λόγω σύμβασης, όπως άλλωστε είναι επιθυμία της μελετήτριας που εκφράστηκε με την 12300/3-4-2017 αίτηση της.

Μετά από τα παραπάνω θα πρέπει να αποφασίσετε σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την διάλυση της σύμβασης, που υπογράφηκε μεταξύ του Δήμου Αρταίων και της μελετήτριας Πολυξένης Μαστοράκη για την εκπόνηση της μελέτης με τίτλο, "Μελέτη στεγάστρων στην πλατεία Εθνικής Αντίστασης και στην πλατεία Μονοπωλείου (από Alpha bank έως εκκλησία Κασσοπίτρας)" σύμφωνα με το άρθρο 34 του Ν.3316/2005, σύμφωνα με τα όσα αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 750/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*