

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 743/2017** ΑΔΑ: 6Φ6ΦΩΨΑ-ΩΑΒ

**ΘΕΜΑ:** **«Τακτική επιχορήγηση του Δήμου Αρταίων προς το Ν.Π.Δ.Δ. ΚΕΝΤΡΟ**

**ΚΟΙΝΩΝΙΚΗΣ ΜΕΡΙΜΝΑΣ - ΠΑΙΔΕΙΑΣ - ΑΘΛΗΤΙΣΜΟΥ – ΠΟΛΙΤΙΣΜΟΥ**

**ΔΗΜΟΥ ΑΡΤΑΙΩΝ»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2Ο έκτακτο  θέμα της ημερήσιας διάταξης έθεσε «Τακτική επιχορήγηση του Δήμου Αρταίων προς το Ν.Π.Δ.Δ. ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ - ΠΑΙΔΕΙΑΣ - ΑΘΛΗΤΙΣΜΟΥ – ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

1. Σύμφωνα με το ΦΕΚ Σύστασης του Κ.Κ.Μ.Π.Α.Π. Δήμου Αρταίων Ν.Π.Δ.Δ. 634 /19 - 04 – 2011 στην παράγραφο ΠΟΡΟΙ ΤΟΥ Ν.Π.Δ.Δ. α εδάφιο αναφέρεται η ετήσια τακτική επιχορήγηση του κράτους , η ετήσια τακτική επιχορήγηση του Δήμου και η τυχόν έκτακτη επιχορήγηση το ύψος της οποίας διαμορφώνεται ανάλογα με τις εκάστοτε ανάγκες που οδηγούν στην καταβολή της έκτακτης επιχορήγησης .
2. Επειδή η τακτική επιχορήγηση του Ν.Π.Δ.Δ. μέσω (ΚΑΠ) έχει μειωθεί το 2012 και 2013 ανά έτος σε σύγκριση με το έτος 2011 πάνω από 40 %.
3. Επειδή τα ταμιακά διαθέσιμα του Κ.Κ.Μ.Π.Α.Π. δεν επαρκούν για την κάλυψη της μηνιαίας μισθοδοσίας των υπαλλήλων του,

την και κάλυψη λειτουργικών αναγκών του όπως προμήθειες

καυσίμων, τροφίμων,υπηρεσίες , μισθώματα κτιρίων, κ.λ.π. .

1. Επειδή μέσα στη χρήση 2017 που διανύουμε προέκυψαν κάποιες ανάγκες του Κ.Κ.Μ.Π.Α.Π. ΔΗΜΟΥ ΑΡΤΑΙΩΝ που δεν μπορούν να καλυφθούν από τα εγγεγραμμένα έσοδα του προϋπολογισμού 2017 ούτε με αναμόρφωση προϋπολογισμού 2017 με μεταφορά πιστώσεων από δαπάνες που δεν θα εκτελεστούν. Έγινε αναμόρφωση στον προϋπολογισμό του Δήμου Αρταίων με την απόφαση του Δημοτικού Συμβουλίου 702/04-12-2017 και ενισχύθηκε ο ΚΑ 00-6715.001 με τίτλο «Επιχορήγηση ΝΠΔΔ Κέντρο Κοινωνικής Μέριμνας –Παιδείας-Αθλητισμού- Πολιτισμού Δήμου Αρταίων» με ποσό 50.000,00 ευρώ και η συνολική πίστωση του παραπάνω ΚΑ ανήλθε στο ποσό των 600.000,00 ευρώ.

5) Έχουν ψηφιστεί και έχουν αποδοθεί μέχρι τώρα συνολικό ποσό 550.000,00 ευρώ.

Για τούς παραπάνω λόγους

**ΠΑΡΑΚΑΛΩ**

1)Να επιχορηγηθεί το Ν.Π.Δ.Δ. Κ.Κ.Μ.Π.Α.Π. με την καταβολή του επιπλέον αυτού

ποσού των 50.000,00 ευρώ και να ψηφιστεί η σχετική πίστωση για το ποσό αυτό.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την επιχορήγηση του Δήμου Αρταίων προς το Κέντρο Κοινωνικής Μέριμνας –Παιδείας- Αθλητισμού- Πολιτισμού με το ποσό των 50.000,00€.

 Β.- Ψηφίζει πίστωση 50.000,00 σε βάρος του Κ.Α. 00-6715.001 «Επιχορήγηση προς το Κ.Κ.Μ.Π.Α.Π.»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 743/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*