

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 748/2017** **ΑΔΑ: Ω5ΗΝΩΨΑ-Λ5Ρ**

**ΘΕΜΑ:** **«Απομάκρυνση ή διατήρηση κενωθέντων περιπτέρων Δήμου Αρταίων**

**(αριθμ. 42/2017, 43/2017, 44/2017, 45/2017 αποφάσεις Επιτροπής**

**Ποιότητας Ζωής)»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 7Ο έκτακτο  θέμα της ημερήσιας διάταξης «Απομάκρυνση ή διατήρηση κενωθέντων περιπτέρων Δήμου Αρταίων ( αριθμ. 42/2017, 43/2017, 44/2017, 45/2017 αποφάσεις Επιτροπής Ποιότητας Ζωής)» αφού έθεσε υπόψη του Συμβουλίου τις παραπάνω αποφάσεις, έδωσε το λόγο στην αρμόδια αντιδήμαρχο κα. Γραμματικού η οποία παίρνοντας το λόγο είπε:

**Α. Με την αριθμ. 42/2017 Απόφαση η Επιτροπή Ποιότητας Ζωής εισηγήθηκε ομόφωνα**:

1. Υπέρ της απομάκρυνση**ς** του κενωθέντος περιπτέρου στην Τ.Κ. Χαλκιάδων της Δ.Ε. Φιλοθέης του Δήμου Αρταίων η άδεια του οποίου ανήκε στη θανούσα Αποστολία Νταλή, χήρα Λάμπρου και η οποία ανακλήθηκε με την 9832/18-5-2012 Απόφαση Δημάρχου Αρταίων.

2. Υπέρ της απομάκρυνσης του κενωθέντος περιπτέρου στην Τ.Κ. Κιρκιζάτων της Δ.Ε. Φιλοθέης του Δήμου Αρταίων η άδεια του οποίου ανήκε στη θανούσα Γιαννούλη Αικατερίνη και η οποία ανακλήθηκε με την 1549/29-1-2014 Απόφαση Δημάρχου Αρταίων.

3. Υπέρ της απομάκρυνσης του κενωθέντος περιπτέρου στην Τ.Κ. Ράχης της Δ.Ε. Αμβρακικού του Δήμου Αρταίων η άδεια του οποίου ανήκε στην κα Σπυριδούλα Γεώργα και η οποία ανακλήθηκε με την 20689/30-8-2017 Απόφαση Δημάρχου Αρταίων, ύστερα από την αριθμ. πρωτ. 20689/8-6-2017 αίτηση της ίδιας, λόγω αδυναμίας αυτοπρόσωπης εκμετάλλευσης.

**Β. Με την αριθμ. 43/2017 Απόφαση η Επιτροπή Ποιότητας Ζωής εισηγήθηκε ομόφωνα:**

Υπέρ της διατήρησης του κενωθέντος περιπτέρου στην Τ.Κ. Αμμοτόπου (Αμπέλια) της Δ.Ε. Ξηροβουνίου του Δήμου Αρταίων η άδεια του οποίου ανήκε στην κα Δήμητρα Βλάρα και η οποία ανακλήθηκε με την 22450/28-12-2012 Απόφαση Δημάρχου Αρταίων μετά από αίτησή της για την ανάκλησή της λόγω αδυναμίας εκμετάλλευσης.

**Γ. Με την αριθμ. 44/2017 Απόφαση η Επιτροπή Ποιότητας Ζωής εισηγήθηκε ομόφωνα:**

Υπέρ της απομάκρυνσης του κενωθέντος περιπτέρου στην Τ.Κ. Ροδαυγής της Δ.Ε. Ξηροβουνίου του Δήμου Αρταίων η άδεια του οποίου ανήκε στη Αγαθή Αναγνώστου, σύζυγο Ευθυμίου και η οποία ανακλήθηκε με την 35767/18.11.2016 Απόφαση Δημάρχου Αρταίων, λόγω θανάτου.

**Δ. Με την αριθμ. 45/2017 Απόφαση η Επιτροπή Ποιότητας Ζωής εισηγήθηκε ομόφωνα:**

Υπέρ της απομάκρυνσης του κενωθέντος περιπτέρου στην Τ.Κ. Χαλκιάδων της Δ.Ε. Φιλοθέης του Δήμου Αρταίων η άδεια του οποίου ανήκε στη Αλεξάνδρα Τσώλα του Νικολάου και η οποία ανακλήθηκε με την 49031/13.12.2017 Απόφαση Δημάρχου Αρταίων, μετά από αίτησή της για την ανάκλησή της, λόγω αδυναμίας εκμετάλλευσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την Απομάκρυνση των κενωθέντων περιπτέρων Δήμου Αρταίων ως εξής:

* Του κενωθέντος περιπτέρου στην Τ.Κ. Χαλκιάδων της Δ.Ε. Φιλοθέης του Δήμου Αρταίων (42/2017 Α.Ε.Π.Ζ)
* Του κενωθέντος περιπτέρου στην Τ.Κ. Κιρκιζάτων της Δ.Ε. Φιλοθέης του Δήμου Αρταίων (42/2017 Α.Ε.Π.Ζ)
* Του κενωθέντος περιπτέρου στην Τ.Κ. Ράχης της Δ.Ε. Αμβρακικού του Δήμου Αρταίων (42/2017 Α.Ε.Π.Ζ)
* Του κενωθέντος περιπτέρου στην Τ.Κ. Ροδαυγής της Δ.Ε. Ξηροβουνίου του Δήμου Αρταίων (44/2017 Α.Ε.Π.Ζ)
* Του κενωθέντος περιπτέρου στην Τ.Κ. Χαλκιάδων της Δ.Ε. Φιλοθέης του Δήμου Αρταίων (45/2017 Α.Ε.Π.Ζ)

Β.- Της διατήρησης του κενωθέντος περιπτέρου στην Τ.Κ. Αμμοτόπου (Αμπέλια) της Δ.Ε. Ξηροβουνίου του Δήμου Αρταίων (44/2017 Α.Ε.Π.Ζ)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 748/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*