ΟΡΘΗ ΕΠΑΝΑΛΗΨΗ

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 773/2017** ΑΔΑ: ΩΧΡΜΩΨΑ-Ξ0Α

**ΘΕΜΑ:** **«**Καθιέρωση  24ωρης λειτουργίας, λειτουργίας  τις Κυριακές και εξαιρέσιμες ημέρες του Τμήματος Η/Μ Έργων & Ηλεκτροφωτισμού της Δ/νσης Τεχνικών Υπηρεσιών, των Ληξιαρχείων της Δ/νσης Διοικητικών Υπηρεσιών και του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων καθώς και καθορισμός πενθήμερης εργασίας από Τρίτη μέχρι και το Σάββατο του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων για το έτος 2018**»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 18Ο τακτικό  θέμα της ημερήσιας διάταξης έθεσε «Καθιέρωση  24ωρης λειτουργίας, λειτουργίας  τις Κυριακές και εξαιρέσιμες ημέρες του Τμήματος Η/Μ Έργων & Ηλεκτροφωτισμού της Δ/νσης Τεχνικών Υπηρεσιών, των Ληξιαρχείων της Δ/νσης Διοικητικών Υπηρεσιών και του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων καθώς και καθορισμός πενθήμερης εργασίας από Τρίτη μέχρι και το Σάββατο του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων για το έτος 2018» έθεσε υπόψη τα εξής:

**Έχοντας υπόψη:**

1. **Την παρ. 3, του άρθρου 36, του Ν. 3584/07,** σύμφωνα με την οποία:

«Mε απόφαση του οικείου Γενικού Γραμματέα της Περιφέρειας, μετά από πρόταση των οικείων Δημοτικών και Κοινοτικών Συμβουλίων ή της οικείας διοίκησης των Δημοτικών και Κοινοτικών Νομικών Προσώπων Δημοσίου Δικαίου, Ιδρυμάτων και Συνδέσμων Δήμων, Κοινοτήτων ή Δήμων και Κοινοτήτων» μπορεί οποτεδήποτε:

Α) Να καθιερώνονται εξαιρέσεις από την εφαρμογή πενθήμερης εργασίας κατά υπηρεσία, κλάδο και αριθμό υπαλλήλων, χρόνο ή περιοχή, εφόσον επιβάλλεται λόγω της ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας και

Β) Να καθορίζεται η πενθήμερη εβδομάδα εργασίας για ορισμένες υπηρεσίες κλάδου, ή αριθμού υπαλλήλων από Τρίτη μέχρι Σάββατο, εφόσον τούτο επιβάλλεται λόγω της φύσεως της λειτουργίας ή εργασίας τους, καθιερούμενης ως μη εργάσιμης ημέρας της Δευτέρας».

1. **Τις διατάξεις του άρθρου 20, του Ν. 4354/2015.**
2. Τις διατάξεις του **άρθρου 1 της υπ αριθ. ΔΙΑΔΠ/ΦΒ1/14757** (Φ.Ε.Κ. 1659/26-07-2011 απόφασης ΥΠ.ΕΣ.Δ.Δ.Α.
3. Το αριθμ. πρωτ. 1078/17-10-2017 έγγραφο του Υπουργείου Εσωτερικών, Παρατηρητήριο Οικονομικής Αυτοτέλειας.
4. **Την ανάγκη λειτουργίας του Τμήματος Η/Μ Έργων & Ηλεκτροφωτισμού της Δ/νσης Τεχνικών Υπηρεσιών, Περιβάλλοντος και Πολ. Προστασίας του Δήμου Αρταίων, σε 24ωρη βάση, καθώς και τις Κυριακές και εξαιρέσιμες ημέρες,** για την αντιμετώπιση αναγκών ηλεκτρολογικών εγκαταστάσεων του Δήμου Αρταίων, για τις κάτωθι εργασίες:

Ι) Επισκευή ιστών κατεστραμμένων από χτυπήματα στη βάση με

αποξήλωση και μόνωση καλωδίων και απομάκρυνση ιστών και

φωτιστικών και επανατοποθέτηση για την αποφυγή κινδύνων ατυχήματος

από πτώση ιστού-φωτιστικού.

ΙΙ) Αποκατάσταση βραχυκυκλωμάτων υπόγειων δικτύων λόγω καιρικών

συνθηκών, βραχυκυκλωμάτων πινάκων, αλλαγή ασφαλειών και ρελέ, τα

οποία προκαλούσαν συσκότιση σε μεγάλα τμήματα του αστικού οδικού

δικτύου με κίνδυνο πρόκλησης ατυχημάτων και γι αυτό τον λόγο οι

εργασίες επιβάλλονταν να γίνουν.

Όλες οι ανωτέρω εργασίες λόγω του απρόβλεπτου της φύσεώς τους ή/και

της επικινδυνότητας που προκύπτει από την μη υλοποίησής τους

καθίστανται αναγκαίες.

**ΜΟΝΙΜΟ ΠΡΟΣΩΠΙΚΟ ΥΠΗΡΕΣΙΑΣ ΗΛΕΚΤΡΟΦΩΤΙΣΜΟΥ**

**ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε) Ένα (1) άτομο**

1. **Την ανάγκη λειτουργίας των Ληξιαρχείων όλων των Δημοτικών Ενοτήτων του Δήμου Αρταίων, της Δ/νσης Διοικητικών Υπηρεσιών του Δήμου Αρταίων, σε 24ωρη βάση, καθώς και τις Κυριακές και εξαιρέσιμες ημέρες,** δεδομένου ότι σύμφωνα με το άρθρο 35 του Ν.344/1976 και το Ν.4144/2013, η Ληξιαρχική πράξη θανάτου συντάσσεται μέσα σε 24 ώρες από το θάνατο. Δεν επιτρέπεται να γίνει ενταφιασμός προσώπου χωρίς προσκόμιση της ληξιαρχική πράξης θανάτου αυτού, η οποία καταχωρείται αποκλειστικά στο πληροφοριακό σύστημα διαχείρισης Ληξιαρχικών πράξεων του Υπουργείου Εσωτερικών.

ΜΟΝΙΜΟ ΠΡΟΣΩΠΙΚΟ Δ/ΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ

ΚΑΤΗΓΟΡΙΑΣ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε) Ένα (1) άτομο

ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε) Τέσσερα (4) άτομα

1. **Τη σχετική πρόβλεψη για αποζημίωση υπερωριακής εργασίας για εξαιρέσιμες ημέρες και νυχτερινές ώρες & λοιπές πρόσθετες αμοιβές, που έγινε στον προϋπολογισμό, οικονομικού έτους 2018 του Δήμου Αρταίων.**

την καθιέρωση σε **24ωρη λειτουργία και κατά τις Κυριακές και εξαιρέσιμες ημέρες**, των υπηρεσιών της **Δ/νσης Τεχνικών Υπηρεσιών &** της **Δ/νσης Διοικητικών Υπηρεσιών** του Δήμου Αρταίων για το **έτος 2018**, για τους παραπάνω λόγους.

Δεδομένης της ανάγκης λειτουργίας του **Τμήματος Αποκομιδής, Διαχείρισης Απορριμμάτων και Ανακυκλώσιμων υλικών, της Δ/νσης Καθαριότητας Ανακύκλωσης και Πρασίνου του Δήμου Αρταίων,** σε 24ωρη βάση, καθώς και τις Κυριακές και εξαιρέσιμες ημέρες για το 2018, και λαμβάνοντας υπ’ όψιν τα εξής:

α) Επιβάλλεται η αποκομιδή απορριμμάτων (ανακυκλώσιμων ή μη) από το κέντρο της πόλης αλλά και άλλων σημείων, πριν της 6ης πρωινής (κατά τις νυκτερινές ώρες) δεδομένου ότι αργότερα, η προσέλευση των δημοτών και τα σταθμευμένα οχήματα εμποδίζουν την ομαλή λειτουργία της καθαριότητας,

β) Επιβάλλεται η μηχανική οδοσάρωση των δρόμων της πόλης αλλά και των δημοτικών διαμερισμάτων, με το σάρωθρο, κατά τις νυκτερινές ώρες (από 12:00 έως 06:00 π.μ) λόγω έλλειψης κυκλοφοριακού φόρτου,

γ) Επιβάλλεται η αποκομιδή απορριμμάτων κατά τις Κυριακές και εξαιρέσιμες από το κέντρο της πόλης και άλλα σημεία (π.χ Λαϊκή αγορά, Νοσοκομείο σούπερ μάρκετ κ.α), λόγω της αυξημένης προσέλευσης κόσμου και της λειτουργίας των εμπορικών καταστημάτων το Σάββατο και των λοιπών καταστημάτων διασκέδασης το Σαββατοκύριακο αλλά και λόγω της ιδιαίτερης φύσης των απορριμμάτων που πρέπει να αποκομίζονται άμεσα,

δ) Επιβάλλεται ο οδοκαθαρισμός των κεντρικών δρόμων και πλατειών της πόλης, κατά τις Κυριακές και εξαιρέσιμες λόγω της αυξημένης προσέλευσης των πολιτών και της λειτουργίας των εμπορικών καταστημάτων το Σάββατο και των λοιπών καταστημάτων διασκέδασης το Σαββατοκύριακο,

ε) Αυξάνεται η προσέλευση των τουριστών κατά τους θερινούς μήνες, Χριστούγεννα και Πάσχα, στον ευρύτερο Δήμο Αρταίων, συμπεριλαμβανομένων και όλων των δημοτικών διαμερισμάτων.

στ) **Καθορισμός πενθήμερης εβδομάδας εργασίας** του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων, **από την Τρίτη μέχρι και το Σάββατο**, εφόσον τούτο επιβάλλεται λόγω της φύσεως της λειτουργίας ή εργασίας τους, **καθιερωμένης ως μη εργάσιμης ημέρας της Δευτέρας** και συγκεκριμένα:

|  |  |
| --- | --- |
| ΕΙΔΙΚΟΤΗΤΑ | ΑΡΙΘΜΟΣ ΑΤΟΜΩΝ |
| ΥΕ ΕΡΓΑΤΩΝ ΚΑΘΑΡΙΟΤΗΤΑΣ | 15 |
| ΔΕ ΟΔΗΓΩΝ | 2 |
| ΔΕ ΧΕΙΡΙΣΤΩΝ | 2 |

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

A.-  Καθιέρωση  24ωρης λειτουργίας, λειτουργίας  τις Κυριακές και εξαιρέσιμες ημέρες του Τμήματος Η/Μ Έργων & Ηλεκτροφωτισμού της Δ/νσης Τεχνικών Υπηρεσιών, των Ληξιαρχείων όλων των Δημ. Ενοτήτων της Δ/νσης Διοικητικών Υπηρεσιών και του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων της Δ/νσης Καθαριότητας Ανακύκλωσης και Πρασίνου του Δήμου Αρταίων για το έτος 2018 καθώς και

Β.- Καθιέρωση πενθήμερης εργασίας από Τρίτη μέχρι και το Σάββατο καθιερωμένης ως μη εργάσιμης ημέρας της Δευτέρας, του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου του Δήμου Αρταίων για το έτος 2018 για τις παρακάτω ειδικότητες και αριθμό υπαλλήλων :

|  |  |
| --- | --- |
| **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΥΕ ΕΡΓΑΤΩΝ ΚΑΘΑΡΙΟΤΗΤΑΣ | 15 |
| ΔΕ ΟΔΗΓΩΝ | 2 |
| ΔΕ ΧΕΙΡΙΣΤΩΝ | 2 |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 773/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*