

**ΑΠΟΣΠΑΣΜΑ ΠΡΑΚΤΙΚΟΥ 30/2017**

**Αριθ. Απόφασης: 766/2017** ΑΔΑ: 632ΒΩΨΑ-ΧΘ9

**ΘΕΜΑ:** **«Συγκρότηση επιτροπής καταμέτρησης & εκτίμησης εκποιούμενων,**

**εκμισθούμενων και μισθούμενων, κινητών και ακινήτων πραγμάτων»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 11Ο τακτικό  θέμα της ημερήσιας διάταξης έθεσε «Συγκρότηση επιτροπής καταμέτρησης & εκτίμησης εκποιούμενων, εκμισθούμενων και μισθούμενων, κινητών και ακινήτων πραγμάτων» έδωσε το λόγο στον αρμόδιο αντιδήμαρχο  κ. Σιαφάκα  ο οποίος παίρνοντας το λόγο είπε:

Σύμφωνα με τις διατάξεις του άρθρου 7 του Π.Δ. 270/1981:

1.Η δημοπρασία εκποιήσεως ακινήτων κτημάτων των δήμων και κοινοτήτων ενεργείται μετά προηγουμένην καταμέτρησιν και εκτίμησιν του εκποιουμένου κτήματος, παρ. επιτροπής, οριζόμενης υπό του δημοτικού ή κοινοτικού συμβουλίου και αποτελουμένης έκ δύο μελών αυτού του ενός οριζόμενου ως προέδρου αυτής και ενός μηχανικού της τεχνικής υπηρεσίας του Δήμου ή της κοινότητος ή όπου δεν υφίσταται τοιαύτη υπηρεσία έξ ενός μηχανικού ή υπομηχανικού της ΤΥΔΚ οριζομένου υπό του δημάρχου ή του Νομάρχου κατά περίπτωσιν. Εις πάσας τας περιπτώσεις των παρ. 1, 2 και 3 του παρόντος άρθρου ή επιτροπή αποφαίνεται κατά πλειοψηφίαν, εν ισοψηφία επικρατούσης της ψήφου του προέδρου.

…

4.Έκτίμησις παρά των ως άνω Επιτροπών ενεργείται και διά τας περιπτώσεις αγοράς υπό των δήμων και κοινοτήτων ακινήτων εις τρίτους προ τής λήψεως αποφάσεως του δημοτικού ή κοινοτικού συμβουλίου επί του αποτελέσματος της δημοπρασίας. εις την περίπτωσιν καθ' ην δεν είναι δυνατός ο προσδιορισμός τής αξίας συγκεκριμένου ακινήτου ή άξια προσδιορίζεται κατά περιοχήν ή ζώνην.».

Σύμφωνα με τις διατάξεις του άρθρου 9 του Π.Δ. 270/1981:

«Αι διατάξεις των άρθρων 7 και 8 εφαρμόζονται αναλόγως και επί εκποιήσεως κινητών πραγμάτων αξίας οίνο των 100.000 δρχ. δια τους δήμους και 60.000 δρχ. δια τας κοινότητας ή των εκάστοτε χρηματικών ορίων των καθοριζομένων δι' αποφάσεως τού Υπουργού Εσωτερικών βάσει των διατάξεων των άρθρων 189 και 226 του ΔΚ.Κ.

2. Αί διατάξεις του παρόντος Προεδρικού Διατάγματος ισχύουν αναλόγως και επί εκποιήσεως, αγοράς, εκμισθώσεως και μισθώσεως κινητών και ακινήτων πραγμάτων, συνδέσμων κοινοτήτων, συνδέσμων δήμων και κοινοτήτων, δημοτικών και κοινοτικών ιδρυμάτων και νομικών προσώπων δήμων και κοινοτήτων.».

Ο Δήμαρχος με απόφασή του, σε περίπτωση που δεν ισχύει προηγούμενη απόφαση, θα ορίσει ως τρίτο μέλος της Επιτροπής Μηχανικό της Τεχνικής Υπηρεσίας του Δήμου.

Λαμβάνοντας υπόψη τα ανωτέρω και σύμφωνα με τις διατάξεις των Ν.3852/2010 και 194 του ΔΚΚ (Ν.3463/06), εισηγούμαστε τη συγκρότηση της ανωτέρω επιτροπής για το έτος 2018 με ορισμό δύο μελών του Δημοτικού Συμβουλίου, του ενός οριζόμενου ως προέδρου αυτής, με τους αναπληρωτές τους.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

A.- Την  τη συγκρότηση της Επιτροπής καταμέτρησης & εκτίμησης εκποιούμενων, εκμισθούμενων και μισθούμενων, κινητών και ακινήτων πραγμάτων ανωτέρω επιτροπής για το έτος 2018 ως εξής:

ΤΑΚΤΙΚΑ ΜΕΛΗ

1) Σιαφάκς Χριστόφορος Δημοτικός Σύμβουλος ως Πρόεδρος

2) Πανέτας Γεώργιος Δημοτικός Σύμβουλος

ΑΝΑΠΛΗΡΩΜΑΤΙΚΑ ΜΕΛΗ

1) Χαρακλιάς Κων/νος Δημοτικός Σύμβουλος

2) Ζέρβας Κων/νος Δημοτικός Σύμβουλος

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 766/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*