

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 745/2017** ΑΔΑ: Ω0Γ2ΩΨΑ-ΨΑ6

**ΘΕΜΑ:**«Έγκριση συνδιοργάνωσης της εκδήλωσης «Xmas Family Run 2017»

με τoν Σύλλογο Δρομέων Άρτας. Έγκριση πραγματοποίησης δαπάνης

και διάθεση πίστωσης»

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4Ο έκτακτο  θέμα της ημερήσιας διάταξης έθεσε «Έγκριση συνδιοργάνωσης της εκδήλωσης «Xmas Family Run 2017» με τoν Σύλλογο Δρομέων Άρτας. Έγκριση πραγματοποίησης δαπάνης και διάθεση πίστωσης» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Στις 26 Δεκεμβρίου θα πραγματοποιηθεί στην πόλη μας μία εκδήλωση με ξεχωριστό χαρακτήρα. Πρόκειται για το Xmas Family Run 2017, μία γιορτινή δρομική εκδήλωση, η οποία θα διοργανωθεί με τη βοήθεια του Συλλόγου Δρομέων Άρτας.

Δεν πρόκειται για μία συνηθισμένη δρομική εκδήλωση αλλά κάτι διαφορετικό, ενταγμένο πλήρως στο πνεύμα των Χριστουγεννιάτικων εκδηλώσεων. Σε αυτήν την εκδήλωση καλούνται να συμμετάσχουν ολόκληρες οικογένειες, δίνοντας έναν τόνο αγάπης που τόσο πολύ ταιριάζει σε αυτές τις μέρες.

Ο Δήμος Αρταίων, θέλοντας να στηρίξει αυτήν προσπάθεια, σχεδιάζει να συνδιοργανώσει την εν λόγω εκδήλωση, δίνοντας τη δυνατότητα το Xmas Family Run 2017.

Αναλυτικά, το κόστος της εκδήλωσης υπολογίζεται στα χίλια πεντακόσια ευρώ (1.500,00€), εκ των οποίων ο Δήμος Αρταίων θα διαθέσει τα πεντακόσια ευρώ (500,00€) **για να καλυφθεί μέρος της δαπάνης για τα μπλουζάκια συμμετοχής που θα προσφερθούν στους συμμετέχοντες**, ενώ ο Ποδηλατικός Όμιλος θα αναλάβει το υπόλοιπο μέρος της δαπάνης για τα μπλουζάκια (750€) και την εκτύπωση του διαφημιστικού υλικού (250€).

Με το παρόν εισηγούμαστε:

1. Την έγκριση συνδιοργάνωσης της εκδήλωσης Xmas Family Run 2017 με το Σύλλογο Δρομέων Άρτας στις 26 Δεκεμβρίου 2017
2. Την έγκριση πραγματοποίησης δαπάνης ύψους πεντακοσίων ευρώ (500,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση **(μέρος της δαπάνης για τα μπλουζάκια συμμετοχής που θα προσφερθούν στους συμμετέχοντες)**. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.
3. Τη διάθεση της προαναφερθείσας πίστωσης για την κάλυψη της συνδιοργάνωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

1. Την έγκριση συνδιοργάνωσης της εκδήλωσης Xmas Family Run 2017 με το Σύλλογο Δρομέων Άρτας στις 26 Δεκεμβρίου 2017
2. Την έγκριση πραγματοποίησης δαπάνης ύψους πεντακοσίων ευρώ (500,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση **(μέρος της δαπάνης για τα μπλουζάκια συμμετοχής που θα προσφερθούν στους συμμετέχοντες)**. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.
3. Τη διάθεση της πίστωσης ύψους πεντακοσίων ευρώ (500,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017 για την κάλυψη της συνδιοργάνωσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 745/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*