

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 753/2017** **ΑΔΑ: ΩΖΓΒΩΨΑ-6ΞΛ**

**ΘΕΜΑ:** **«Έγκριση 1ου Α.Π.Ε. του έργου «Προσθήκη κατ’ επέκταση και**

**αναδιαρρύθμιση χώρου στο ισόγειο του Δημαρχείου»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 12Ο έκτακτο  θέμα της ημερήσιας διάταξης «Έγκριση 1ου Α.Π.Ε. του έργου «Προσθήκη κατ’ επέκταση και αναδιαρρύθμιση χώρου στο ισόγειο του Δημαρχείου» έθεσε υπόψη του Συμβουλίου τον ΑΠΕ του παραπάνω έργου ο οποίος είναι συνολικής δαπάνης 81.849,08 ευρώ με τον Φ.Π.Α. συντάχτηκε σύμφωνα με τις διατάξεις του άρθρου 57 του Ν.3669/2008 και περιλαμβάνει αφ' ενός μεν την ανάλωση των απρόβλεπτων δαπανών για την διόρθωση προφανών παραλείψεων και σφαλμάτων της προμέτρησης της μελέτης και όχι από τροποποίηση της μορφής του έργου , και για νέες εργασίες όπως αυτές προέκυψαν κατά την εκτέλεση του έργου, αφετέρου δε τη χρήση της δαπάνης που εξοικονομείται από την μείωση συμβατικών ποσοτήτων, που είναι αναγκαία για την αρτιότητα και λειτουργικότητα του έργου .

Ο παρών 1ος Α.Π.Ε. συντάχθηκε χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης για τη χρήση των επί έλασσον δαπανών, σύμφωνα με το Ν.3669/2008. Η συνολική δαπάνη των εργασιών του 1ου Α.Π.Ε ανέρχεται στο ποσό των 66.007,32 ευρώ χωρίς Φ.Π.Α. και με Φ.Π.Α. 81.849,08 ευρώ και είναι ίδια με τη συμβατική δαπάνη του έργου .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 Ν.1418/84, Π.Δ.609/85, Π.Δ. 171/87, την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την έγκριση του 1ου Ανακεφαλαιωτικού Πίνακα εκτέλεσης του έργου «Προσθήκη κατ’ επέκταση και αναδιαρρύθμιση χώρου στο ισόγειο του Δημαρχείου» ο οποίος συντάχθηκε χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης για τη χρήση των επί έλασσον δαπανών, σύμφωνα με το Ν.3669/2008. Η συνολική δαπάνη των εργασιών του 1ου Α.Π.Ε ανέρχεται στο ποσό των 66.007,32 ευρώ χωρίς Φ.Π.Α. και με Φ.Π.Α. 81.849,08 ευρώ και είναι ίδια με τη συμβατική δαπάνη του έργου .

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 753/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*