

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 791/2017** ΑΔΑ: Ψ3ΑΩΩΨΑ-ΒΨΡ

**ΘΕΜΑ:** **«Ανανέωση παραχώρησης χρήσης ακινήτου άνευ ανταλλάγματος στο**

**ΚΕΘΕΑ (αριθμ. 89/2017 απόφαση Συμβουλίου Δημοτικής Κοινότητας»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ, Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 36Ο τακτικό  θέμα της ημερήσιας διάταξης «Ανανέωση παραχώρησης χρήσης ακινήτου άνευ ανταλλάγματος στο ΚΕΘΕΑ (αριθμ. 89/2017 απόφαση Συμβουλίου Δημοτικής Κοινότητας» έθεσε υπόψη του συμβουλίου την αρ. 89/2017 απόφαση του Συμβουλίου Δημοτικής Κοινότητας  με την οποία εισηγείται την παραχώρηση μέρους του κτιρίου, που βρίσκεται επί της πλατείας Κρυστάλλη δίπλα στο Υπεραστικό ΚΤΕΛ Άρτας, για την στέγαση του Συμβουλευτικού Σταθμού, για δύο έτη (1-1-2018 έως τις 31-12-2019), με τους παρακάτω όρους και προϋποθέσεις:

α. Το εν λόγω κτίριο θα διατηρείται σε καλή κατάσταση και ο ανωτέρω Συμβουλευτικός Σταθμός θα είναι αποκλειστικά υπεύθυνος για τυχόν ζημιές που θα προκληθούν και οφείλει να προβεί στην άμεση αποκατάστασή τους.

β. Στην περίπτωση που ενδεχομένως να προκύψουν ανάγκες και ο Δήμος Αρταίων, θα πρέπει να χρησιμοποιήσει τo εν λόγω κτίριο, ή μέρος αυτού, ανακαλείται αυτοδίκαια η παρούσα απόφαση, χωρίς καμία άλλη περαιτέρω διαδικασία.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10,  και την απόφαση του Συμβουλίου Δημοτικής Κοινότητας

**ΑΠΟΦΑΣΙΖΕΙ  ΟΜΟΦΩΝΑ**

Α.-  Την Ανανέωση παραχώρησης χρήσης ακινήτου που βρίσκεται επί της πλατείας Κρυστάλλη δίπλα στο Υπεραστικό ΚΤΕΛ Άρτας, για την στέγαση του Συμβουλευτικού Σταθμού ΚΕΘΕΑ, για δύο έτη (1-1-2018 έως τις 31-12-2019) άνευ ανταλλάγματος με τους παρακάτω όρους και προϋποθέσεις:

α. Το εν λόγω κτίριο θα διατηρείται σε καλή κατάσταση και ο ανωτέρω Συμβουλευτικός Σταθμός θα είναι αποκλειστικά υπεύθυνος για τυχόν ζημιές που θα προκληθούν και οφείλει να προβεί στην άμεση αποκατάστασή τους.

β. Στην περίπτωση που ενδεχομένως να προκύψουν ανάγκες και ο Δήμος Αρταίων, θα πρέπει να χρησιμοποιήσει τo εν λόγω κτίριο, ή μέρος αυτού, ανακαλείται αυτοδίκαια η παρούσα απόφαση, χωρίς καμία άλλη περαιτέρω διαδικασία.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 791/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*