

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 747/2017** **ΑΔΑ: ΨΟ64ΩΨΑ-ΡΔΛ**

**ΘΕΜΑ:** **«Ορισμός εκπροσώπου στην Επιτροπή για την καταλληλότητα και**

**επιλογή χώρων για ανέγερση διδακτηρίων και στέγαση σχολικών**

**μονάδων του Δήμου»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 6Ο έκτακτο  θέμα της ημερήσιας διάταξης έθεσε «Ορισμός εκπροσώπου στην Επιτροπή για την καταλληλότητα και επιλογή χώρων για ανέγερση διδακτηρίων και στέγαση σχολικών μονάδων του Δήμου» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Σύμφωνα με την παρ.6 του άρθρου 18 του Ν.3467/2006 (ΦΕΚ 128/21.06.2006 τεύχος Α'):

«6.Η παράγραφος 9 του άρθρου 16 του α.ν. 627/1968 (ΦΕΚ 266 Α΄), όπως αντικαταστάθηκε με το άρθρο 3 του ν.513/1976 (ΦΕΚ 356 Α΄), αντικαθίσταται ως εξής:

«9. Ο Περιφερειακός Διευθυντής Εκπαίδευσης συγκροτεί Επιτροπή για την καταλληλότητα και επιλογή χώρων για την ανέγερση διδακτηρίων, καθώς και χώρων μετά κτηρίων κατάλληλων για στέγαση σχολικής μονάδας.

Η Επιτροπή αποτελείται από τους:

α) **Τον Διευθυντή Πρωτοβάθμιας** **ή Δευτεροβάθμιας Εκπαίδευσης του Νομού**, ανάλογα με την προβλεπόμενη χρήση του υπό εξέταση ακινήτου, **ως Πρόεδρο**. Τον Πρόεδρο απόντα ή κωλυόμενο αναπληρώνει ο Διευθυντής της άλλης βαθμίδας εκπαίδευσης.

β) Έναν **πολιτικό μηχανικό ή αρχιτέκτονα μηχανικό ή τοπογράφο μηχανικό του Ο.Σ.Κ. Α.Ε**. **με τον αναπληρωτή του**, ως μέλος.

γ) Έναν **εκπρόσωπο του οικείου δήμου ή κοινότητας με τον αναπληρωτή του**, ως μέλος.

δ) Έναν **εκπρόσωπο της Υγειονομικής Υπηρεσίας του νομού με τον αναπληρωτή του**, ως μέλος.

ε) Έναν **εκπρόσωπο της οικείας Δημόσιας Οικονομικής Υπηρεσίας του νομού με τον αναπληρωτή του,** ως μέλος».

Με την παρ.4 του άρθρου 94 στοιχείο 14 του Ν.3852/2010, όπως αυτή αντικαταστάθηκε από την παρ. 12 του άρθρου 8 του Ν.4071/2012, και συμπληρώθηκε με το άρθρο 44 του Ν.4257/2014 προστέθηκε στη δικαιοδοσία των Δήμων η εξής αρμοδιότητα:

«14.Η συγκρότηση επιτροπής καταλληλότητας και επιλογής οικοπέδου για την ανέγερση διδακτηρίου, καθώς και επιλογής οικοπέδου μετά κτιρίου κατάλληλου να χαρακτηρισθεί ως διδακτήριο. Η εκτίμηση της αξίας του οικοπέδου γίνεται από την επιτροπή του άρθρου 186 του ν. 3463/2006

.Τα ανωτέρω ισχύουν και για μισθώσεις κτηρίων προς στέγαση σχολείων Πρωτοβάθμιας και Δευτεροβάθμιας Εκπαίδευσης από τους Δήμους. Σχετικές αποφάσεις συγκρότησης της επιτροπής καταλληλότητας για μίσθωση σχολικών ακινήτων που εκδόθηκαν μετά την έναρξη ισχύος του ν. 3852/2010 μέχρι τη δημοσίευση του παρόντος είτε από τον οικείο Περιφερειακό Διευθυντή Εκπαίδευσης είτε από τον Δήμαρχο, θεωρούνται νόμιμες.»

Συνεπώς με το άρθρο 44 του ν. 4257/2014 και την προσθήκη στην περίπτωση 14 παρ.4 του άρθρου 94 του ν.3852/2010 (Α' 87), ορίζεται ρητά ότι η αρμοδιότητα για τη συγκρότηση επιτροπής καταλληλότητας και επιλογής ακινήτου προς μίσθωση για τη στέγαση σχολικών μονάδων πρωτοβάθμιας και δευτεροβάθμιας εκπαίδευσης, ασκείται από τους δήμους. (ΥΠ.ΕΣ. εγκ. 35/23307/06.06.2014)

**Σας καλούμε να μας ορίσετε στα πλαίσια της αρμοδιότητα σας τα ονόματα των προσώπων που θα στελεχώσουν την επιτροπή αυτή ήτοι :**

Έναν Δημοτικό Σύμβουλο ως εκπρόσωπο του Δήμου Αρταίων με τον αναπληρωτή του Δημοτικό Σύμβουλο , ως μέλος

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Τον ορισμό των Χριστόφορου Σιαφάκα ως τακτικό και Γεωργίου Πανέτα ως αναπληρωματικό μέλος στην Επιτροπή για την καταλληλότητα και επιλογή χώρων για την ανέγερση διδακτηρίων, καθώς και χώρων μετά κτηρίων κατάλληλων για στέγαση σχολικής μονάδας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 747/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*