

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 771/2017** **ΑΔΑ: 60ΖΠΩΨΑ-Μ92**

**ΘΕΜΑ:** **«Επί αιτήσεως Ιωάννη Λάμπρη αναδόχου της εργασίας «Ανακατασκευή**

**χλοοτάπητα στο γήπεδο Κωστακιών» για Παράταση σύμβασης»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 16Ο τακτικό  θέμα της ημερήσιας διάταξης έθεσε «Επί αιτήσεως Ιωάννη Λάμπρη αναδόχου της εργασίας «Ανακατασκευή χλοοτάπητα στο γήπεδο Κωστακιών» για Παράταση σύμβασης έδωσε το λόγο στον αρμόδιο αντιδήμαρχο  κ. Βλάχο ο οποίος παίρνοντας το λόγο έθεσε υπόψη την εισήγηση του Τμήματος Πρασίνου στην οποία αναφέρονται τα εξής:

Έχοντας υπόψη:

1. Την αρ.**1/2017** μελέτη του Τμήματος Πρασίνου .
2. ­­Tην αρ.**86/2017** (ΑΔΑ 6ΡΥ9ΩΨΑ-8ΛΦ) Απόφαση Οικονομικής Επιτροπής για την έγκριση πραγματοποίησης δαπάνης της εργασίας : «Ανακατασκευή χλοοτάπητα στο γήπεδο Κωστακιών».
3. Την από **28-06-2016** Προγραμματική Σύμβαση για την εκτέλεση της εργασίας «Ανακατασκευή χλοοτάπητα στο γήπεδο Κωστακιών» μεταξύ της Περιφέρειας Ηπείρου-Περιφερειακή Ενότητα Άρτας , το Κέντρο Κοινωνικής Μέριμνας-Παιδείας-Αθλητισμού-Πολιτισμού(ΚΚΜΠΑΠ) και τον Δήμο Αρταίων.
4. Την αρ.**68385/3449/27-07-2016** έγκριση διάθεσης πίστωσης της Περιφέρειας Ηπείρου (Δ/νση Αναπτυξιακού Προγραμματισμού).
5. Την αρ.**13972/19-04-2017** σύμβαση παροχής υπηρεσιών .
6. Την αρ.**48149/7-12-2017** αίτηση του αναδόχου Ιωάννη Λάμπρη.

**ΕΙΣΗΓΟΥΜΑΣΤΕ**

Για την παράταση της προθεσμίας ολοκλήρωσης-παραλαβής της Εργασίας «Ανακατασκευή χλοοτάπητα στο γήπεδο Κωστακιών» μέχρι 30-03-2018 διότι μετά την αποκατάσταση του υπόγειου αποστραγγιστικού δικτύου και την επανασπορά του γηπέδου για την ανακατασκευή του χλοοτάπητα, παρουσιάστηκαν παρατεταμένες βροχοπτώσεις οι οποίες οδήγησαν σε απομάκρυνση σπόρων και προσχώσεις κατά σημεία. Αυτό έχει ως αποτέλεσμα την επανάληψη της σποράς και την συνέχιση των εργασιών μέχρι τέλος Μαρτίου για να αποκατασταθεί πλήρως η εικόνα του γηπέδου με ομοιόμορφη ανάπτυξη του χλοοτάπητα σε όλη του την έκταση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

A.-  Την παράταση της προθεσμίας ολοκλήρωσης-παραλαβής της Εργασίας Ανακατασκευή χλοοτάπητα στο γήπεδο Κωστακιών» μέχρι 30-03-2018, σύμφωνα με τα όσα αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 771/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*