

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 752/2017** **ΑΔΑ: 6Ν5ΤΩΨΑ-Ω7Β**

**ΘΕΜΑ:** **«Επί αιτήσεως της Κ/Ξ Μπουζάνης Χριστόφορος – Λιούκας Ανδρέας για**

**παράταση προθεσμίας περαίωσης του έργου «Προσθήκη κατ’**

**επέκταση και αναδιαρρύθμιση χώρου στο ισόγειο του Δημαρχείου»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 11Ο έκτακτο  θέμα της ημερήσιας διάταξης «Επί αιτήσεως της Κ/Ξ Μπουζάνης Χριστόφορος – Λιούκας Ανδρέας για παράταση προθεσμίας περαίωσης του έργου «Προσθήκη κατ’ επέκταση και αναδιαρρύθμιση χώρου στο ισόγειο του Δημαρχείου» έθεσε υπόψη του Συμβουλίου την από 1-12-2017 αίτηση του αναδόχου του παραπάνω έργου με την οποία ζητά παράταση περαίωσης του έργου έως 14-03-2018.

Στη συνέχεια διαβάστηκε η τεχνική έκθεση, στην οποία αναφέρεται:

Στις 14 του μηνός Οκτωβρίου 2016, υπογράφηκε το συμφωνητικό της εργολαβίας με την ανάδοχο Κ/Ξ ΜΠΟΥΖΑΝΗΣ ΧΡΙΣΤΟΦΟΡΟΣ - ΛΙΟΥΚΑΣ ΑΝΔΡΕΑΣ, σύμφωνα με το οποίο το έργο έπρεπε να περατωθεί μέχρι την 14η Ιουνίου 2017.

Με την αριθμ. 398/2017 απόφαση του Δημοτικού Συμβουλίου δόθηκε παράταση εκτέλεσης του έργου έως τις 14/09/2017.

Μέχρι σήμερα έχει υλοποιηθεί σχεδόν το 95 % των εργασιών.

Με την αρ. 33300/04-9-2017 αίτησή του ο ανάδοχος ζήτησε την παράταση προθεσμίας περάτωσης του έργου κατά 3 μήνες, ήτοι έως τις 14-12-2017. Με την αρ.519/2017 απόφαση του Δημοτικού Συμβουλίου ο ανάδοχος , κατόπιν της αρ. 33300/4-9-2017 αίτησής του, πήρε παράταση εκτέλεσης εργασιών μέχρι και την 14η Δεκεμβρίου 2017.

Με την αρ. 47264/04-9-2017 αίτησή του ο ανάδοχος ζήτησε την παράταση προθεσμίας περάτωσης του έργου κατά 3 μήνες, ήτοι έως τις 14-03-2018.

Η καθυστέρηση οφείλεται στο γεγονός ότι η Υπηρεσία μας βρίσκεται στη διαδικασία ενημέρωσης του φακέλου της οικοδομικής άδειας του Δημαρχείου λόγω αλλαγής στη μελέτη πυρασφάλειας. Η εν λόγω μελέτη πυρασφάλειας εγκρίθηκε με το αρ. 4577 Φ. 701.22/15-11-2017 έγγραφο της Πυροσβεστικής Άρτας (αρ.πρωτ.Δήμου 44803 /22-11-2017) και υπολείπεται η ενημέρωση από τη Δ/νση Δόμησης.

Μετά από τα παραπάνω προτείνεται η χορήγηση παράτασης 3 μηνών, ήτοι έως 14-3-2017, ώστε να ολοκληρωθεί η ενημέρωση του φακέλου και να εκδοθούν και οι απαραίτητες αδειοδοτήσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 Ν.1418/84, Π.Δ.609/85, Π.Δ. 171/87, την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου δήλωσαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Αποδέχεται το αίτημα της Κ/Ξ Μπουζάνης Χριστόφορος – Λιούκας Ανδρέας αναδόχου του έργου «Προσθήκη κατ’ επέκταση και αναδιαρρύθμιση χώρου στο ισόγειο του Δημαρχείου» και εγκρίνει την  παράταση της συμβατικής προθεσμίας περαίωσης του ανωτέρω έργου έως στις 14-03-2018, για τους λόγους που αναφέρονται στην εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 752/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*