

**ΑΠΟΣΠΑΣΜΑ ΠΡΑΚΤΙΚΟΥ 31/2017**

**Αριθ. Απόφασης: 775/2017** **ΑΔΑ: ΩΗΗΣΩΨΑ-4ΝΝ**

**ΘΕΜΑ:** **«Έγκριση πραγματοποίησης δαπάνης και διάθεση πίστωσης για τον**

**εορτασμό των Θεοφανίων»**

Στην Άρτα σήμερα την εικοστή (20η) του μηνός Δεκεμβρίου του έτους 2017 ημέρα Τετάρτη και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 49312/15-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογεώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Παπάζογλου Χαράλαμπος, Κοτσαρίνης Μιχαήλ,Καραγεώργος Γεώργιος, Λιόντος Νικόλαος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση δεν παραβρέθηκαν οι Πρόεδροι των Συμβουλίων των Τοπ. Κοινοτήτων Λιμίνης και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο συνδυασμός «ΑΡΤΙΝΩΝ ΟΡΑΜΑ» με ανακοινωσή του δεν συμμετείχε στη συνεδρίαση λόγω απουσίας του Δημάρχου και της σοβαρότητας του 1ου τακτικού θέματος, για το οποίο πρότειναν την αναβολή του και τη συζητησή του εκ νέου με την παρουσία του κ. Δημάρχου Η πρόταση κατά πλειοψηφία δεν έγινε δεκτή.

Ομόφωνα το συμβούλιο αποφάσισε για την συζήτηση, δεκαπέντε (15) έκτακτων θεμάτων. Το 2ο τακτικό το οποίο αφορά «Έγκριση Τοπικού Σχεδίου Δράσης για την Κοινωνική Ένταξη των Ρομά» αποσύρθηκε.

Οι κ.κ. Μπαλάγκας και Νταλάκας αποχώρησαν πριν τη συζήτηση των θεμάτων της ημερήσιας διάταξης. Ηκα Κατσαντούλα αποχώρησε πριν τη συζήτηση του 3ου έκτακτου θέματος ,η κα Κιτσαντά αποχώρησε μετά την συζήτηση του 12ου τακτικού θέματος ο κ.Παπαιωάννου αποχώρησε πριν τη συζήτηση του 19ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 20Ο τακτικό  θέμα της ημερήσιας διάταξης έθεσε «Έγκριση πραγματοποίησης δαπάνης και διάθεση πίστωσης για τον εορτασμό των Θεοφανίων» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο έθεσε υπόψη τα εξής:

Στα πλαίσια του εορτασμού των Θεοφανίων για το έτος 2018, ο Δήμος Αρταίων θα καλύψει τη δεξίωση και τις ηχητικές ανάγκες των εκδηλώσεων που θα πραγματοποιηθούν στη Δημοτική Ενότητα Άρτας και σε διάφορες Τοπικές Κοινότητες. Το ποσό θα καταμεριστεί στις εξής Δημοτικής/Τοπικές Κοινότητες:

1. Δημοτική Ενότητα Άρτας

2. Τοπική Κοινότητα Αγίου Σπυρίδωνα

3. Τοπική Κοινότητα Κορωνησίας

4. Τοπική Κοινότητα Καμπής

5. Τοπική Κοινότητα Βλαχέρνας (Γραμμενίτσα)

και θα χρησιμοποιηθεί για την ηχητική κάλυψη του εορτασμού, τα έξοδα της Φιλαρμονικής και τις δαπάνες δεξίωσης. Το ποσό θα βαρύνει τον κωδικό 00-6443 «Δαπάνες δεξιώσεων και εθνικών και τοπικών εορτών».

Η δαπάνη της οποίας την κάλυψη εισηγούμαστε θεωρούμε ότι είναι νόμιμη, καθώς από τον εν λόγω Κ.Α. (6443 «Δαπάνες δεξιώσεων και εθνικών ή τοπικών εορτών») μπορούν να διατεθούν δαπάνες που ανήκουν και στις ακόλουθες κατηγορίες: «…….α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του».

Με το παρόν εισηγούμαστε:

1. Την έγκριση της ηχητικής κάλυψης της Δημοτικής Ενότητας Άρτας, της Τοπικής Κοινότητας Αγίου Σπυρίδωνα, της Τοπικής Κοινότητας Κορωνησίας, της Τοπικής Κοινότητας Καμπής και της Τοπικής Κοινότητας Βλαχέρνας (Γραμμενίτσα), για τον εορτασμό των Θεοφανίων (7/1/2018).
2. Την έγκριση διοργάνωσης δεξίωσης για τους επίσημους προσκεκλημένους (80 άτομα) και τα μέλη της Φιλαρμονικής Ορχήστρας (50 άτομα), η οποία περιλαμβάνει καφέ ή κάποιο ρόφημα σε χώρο εστίασης. Η δεξίωση αφορά μόνο στην εκδήλωση που θα πραγματοποιηθεί στη Δημοτική ενότητα Άρτας..
3. Την έγκριση πραγματοποίησης δαπάνης ύψους χιλίων επτακοσίων πενήντα ευρώ (1.750,00€) για την κάλυψη των αναγκών των εκδηλώσεων.
4. την έγκριση διάθεσης του ποσού των χιλίων επτακοσίων πενήντα ευρώ (1.750,00€) σε βάρος του Κ.Α. 6443 «Δαπάνες δεξιώσεων και εθνικών ή τοπικών εορτών» προκειμένου να καλυφθούν οι δαπάνες για την προαναφερθείσα ηχητική κάλυψη και δεξίωση. Επειδή η εν λόγω εκδήλωση, άρα και η σχετική δαπάνη, θα πραγματοποιηθεί στο έτος 2018, θα πρέπει η πίστωση να αφορά στον προϋπολογισμό του αντίστοιχου έτους (2018). Κατά συνέπεια έγκριση διάθεσης σχετικής δαπάνης θα ψηφιστεί σε επόμενη (την πρώτη του έτους 2018) συνεδρίαση του Δημοτικού Συμβουλίου του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

A.-  Την έγκριση της ηχητικής κάλυψης της Δημοτικής Ενότητας Άρτας, της Τοπικής Κοινότητας Αγίου Σπυρίδωνα, της Τοπικής Κοινότητας Κορωνησίας, της Τοπικής Κοινότητας Καμπής και της Τοπικής Κοινότητας Βλαχέρνας (Γραμμενίτσα), για τον εορτασμό των Θεοφανίων (7/1/2018).

Β.- Την έγκριση διοργάνωσης δεξίωσης για τους επίσημους προσκεκλημένους (80 άτομα) και τα μέλη της Φιλαρμονικής Ορχήστρας (50 άτομα), η οποία περιλαμβάνει καφέ ή κάποιο ρόφημα σε χώρο εστίασης. Η δεξίωση αφορά μόνο στην εκδήλωση που θα πραγματοποιηθεί στη Δημοτική ενότητα Άρτας..

Γ.- Την έγκριση πραγματοποίησης δαπάνης ύψους χιλίων επτακοσίων πενήντα ευρώ (1.750,00€) για την κάλυψη των αναγκών των εκδηλώσεων.

Δ.- Την έγκριση διάθεσης του ποσού των χιλίων επτακοσίων πενήντα ευρώ (1.750,00€) σε βάρος του Κ.Α. 6443 «Δαπάνες δεξιώσεων και εθνικών ή τοπικών εορτών» προκειμένου να καλυφθούν οι δαπάνες για την προαναφερθείσα ηχητική κάλυψη και δεξίωση. Επειδή η εν λόγω εκδήλωση, άρα και η σχετική δαπάνη, θα πραγματοποιηθεί στο έτος 2018, θα πρέπει η πίστωση να αφορά στον προϋπολογισμό του αντίστοιχου έτους (2018). Κατά συνέπεια έγκριση διάθεσης σχετικής δαπάνης θα ψηφιστεί σε επόμενη (την πρώτη του έτους 2018) συνεδρίαση του Δημοτικού Συμβουλίου του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 775/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*